text: 77 kolonihaver må vige for byggeri
  20 september 2012 kl. 08.31
  Vejle vil bygge nyt psykiatrisygehus i Grejsdalen. Dermed har protesterne ikke hjulpet.
  Kolonihavefolket har protesteret og samlet underskrifter mod planerne om et nyt psykiatrisygehus i Grejsdalen i Vejle - men forgæves.
  Vejle byråd har besluttet at stå fast på byggeplanerne. Dermed skal der nedlægges 77 kolonihaver, skriver Vejle Amts Folkeblad.
  Psykiatrisygehuset kommer til at ligge tæt ved Vejle Sygehus.
  Det får ca. 100 senge, og vil give arbejde til 250.
  